“ทีพีบีไอ”ยื่นไฟลิ่งเสนอขายหุ้นเพิ่มทุน 100 ล้านหุ้น-เล็งเข้า SET
"ทีพีบีไอ"ยื่นไฟลิ่งเสนอขายหุ้นเพิ่มทุน 100 ล้านหุ้น-เล็งเข้า SET
8 พ.ค. 2558

สำนักงานคณะกรรมการกำกับหลักทรัพย์ และตลาดหลักทรัพย์ เปิดเผยว่า บริษัท ทีพีบีไอ จำกัด (มหาชน) หรือ TPBI ได้ยื่น Filing version แรก เมื่อวันที่ 8 พฤษภาคม 2558 เนื่องจากบริษัทฯจะเสนอขายหุ้นเพิ่มทุนแก่ประชาชนเป็นครั้งแรก(IPO)จำนวน 100 ล้านหุ้น และมีความประสงค์จะขอเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่ปงระเทศไทย(SET) โดยมีบล.ทิสโก้ จำกัด เป็นที่ปรึกษาทางการเงิน
บมจ. ทีพีบีไอ (TPBI) ประกอบธุรกิจอุตสาหกรรมบรรจุภัณฑ์พลาสติก โดยมีบริการครอบคลุมตั้งแต่ การออกแบบผลิตภัณฑ์และพัฒนาสูตรผลิตภัณฑ์, การผลิตและจัดหาผลิตภัณฑ์ และการทดสอบวัตถุดิบและผลิตภัณฑ์
ผลการดำเนินงานของบริษัทฯงวดปี 2557 (งบการเงินรวม)มีสินทรัพย์รวม 2,504.03 ล้านบาท หนี้สินรวม 1,227.88 ล้านบาท และส่วนของผู้ถือหุ้น 1,112.63 ล้านบาท โดยมีรายได้จากการขาย 4,746.20 ล้านบาท กำไรสุทธิ 249.85 ล้านบาท
ณ วันที่ 28 เม.ย.58 บริษัทฯมีทุนจดทะเบียน 400 ล้านบาท เรียกชำระแล้ว 300 ล้านบาท แบ่งเป็นหุ้นสามัญ 300 ล้านหุ้น มูลค่าที่ตราไว้หุ้นละ 1.00 บาท และหลังการเสนอขายหุ้นสามัญเพิ่มทุนในครั้งนี้แล้ว บริษัทฯจะมีทุนชำระแล้วเพิ่มเป็น 400 ล้านบาท แบ่งเป็นหุ้นสามัญ 400 ล้านหุ้น มูลค่าที่ตราไว้หุ้นละ 1.00 บาท
ผู้ถือหุ้นรายใหญ่ของบริษัทฯ ณ วันที่ 28 เม.ย.58 คือ กลุ่มครอบครัวบริสุทธนะกุล และกลุ่มบริษัทมารูเบนิ รวมถือหุ้น 300 ล้านหุ้น(100%)หลังเสนอขายหุ้นในครั้งนี้แล้วจะลดสัดส่วนการถือหุ้นลงเหลือ 75%
บริษัทฯมีนโยบายการจ่ายเงินปันผลไม่ต่ำกว่าร้อยละ 40 ของกำไรสุทธิของงบการเงินเฉพาะกิจการในแต่ละปีหลังจากหักสำรองตามกฎหมาย เงินลงทุนที่จะมีในปีถัดไป และสำรองอื่น ๆ (ถ้ามี)